CELEX: 62011TN0608
Language: el
Date: 2011-11-30 00:00:00
Title: Υπόθεση T-608/11: Προσφυγή της 30ής Νοεμβρίου 2011 — Beifa Group κατά ΓΕΕΑ — Schwan-Stabilo Schwanhäußer (γραφικά είδη)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/32
            
         Προσφυγή της 30ής Νοεμβρίου 2011 — Beifa Group κατά ΓΕΕΑ — Schwan-Stabilo Schwanhäußer (γραφικά είδη)
   (Υπόθεση T-608/11)
   2012/C 32/67
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Beifa Group (Zhejiang, Κίνα) (εκπρόσωπος: R. Davis, Barrister, και N. Cordell, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Schwan-Stabilo Schwanhäußer GmbH & Co. KG (Heroldsberg, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τρίτου τμήματος προσφυγών του Γραφείου Εναρμονίσεως στα πλαίσια της Εσωτερικής Αγοράς (εμπορικά σήματα, σχέδια και υποδείγματα) της 9ης Αυγούστου 2011 στην υπόθεση R 1838/2010-3 και
            
         
               —
            
            
               να καταδικάσει το καθού στα δικά του έξοδα καθώς και στα έξοδα στα οποία υποβλήθηκε η προσφεύγουσα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: σχέδιο για το προϊόν «γραφικά είδη» — αίτηση καταχωρίσεως κοινοτικού σήματος υπ’ αριθ. 352315-0007
   
      Δικαιούχος του κοινοτικού σήματος: η προσφεύγουσα
   
      Αιτούσα την κήρυξη της ακυρότητας του κοινοτικού σήματος: η αντίδικος ενώπιον του τμήματος προσφυγών
   
      Αιτιολογία της αιτήσεως κηρύξεως της ακυρότητας: καταχωρισμένο υπ’ αριθ. 30045470.8 γερμανικό εικονιστικό σήμα που αναπαριστά γραφικά είδη για προϊόντα της κλάσεως 16, καταχωρισμένο υπ’ αριθ. 936051 εικονιστικό σήμα που αναπαριστά γραφικά είδη για προϊόντα της κλάσεως 16, καταχωρισμένο υπ’ αριθ. 2911311 γερμανικό τρισδιάστατο σήμα που αναπαριστά γραφικά είδη για προϊόντα της κλάσεως 16, καταχωρισμένο υπ’ αριθ. 936051 διεθνές εικονιστικό σήμα που αναπαριστά γραφικά είδη για προϊόντα της κλάσεως 16
   
      Απόφαση του τμήματος ακυρώσεως: κηρύσσεται άκυρο το επίμαχο καταχωρισθέν κοινοτικό σχέδιο
   
      Απόφαση του τμήματος προσφυγών: απορρίπτεται η προσφυγή
   
      Προβαλλόμενοι λόγοι: παράβαση του άρθρου 61, παράγραφος 6, του κανονισμού 6/2002 του Συμβουλίου, καθόσον το τμήμα προσφυγών προέβη σε ανεπίτρεπτη επανεξέταση της υποθέσεως. Παράβαση του άρθρου 62 του κανονισμού 6/2002 του Συμβουλίου, καθόσον το τμήμα προσφυγών (i) παρέβη τις θεμελιώδεις αρχές του εν λόγω άρθρου κατά την εφαρμογή των αναγκαίων μέτρων για την εκτέλεση της αποφάσεως του Γενικού Δικαστηρίου και (ii) εσφαλμένως εφάρμοσε το ίδιο κριτήριο σε αμφότερα τα άρθρα 25, παράγραφος 1, στοιχείο β', και 25, παράγραφος 1, στοιχείο ε', του κανονισμού. Παράβαση του άρθρου 25, παράγραφος 1, στοιχείο ε', του κανονισμού 6/2002, του Συμβουλίου, καθόσον το τμήμα προσφυγών: (i) εφάρμοσε εσφαλμένα κριτήρια για να εξακριβώσει αν το καταχωρισμένο κοινοτικό σχέδιο «χρησιμοποιήθηκε», όπως απαιτεί η διάταξη αυτή να χρησιμοποιείται το σήμα, (ii) δεν εξέτασε αν η χρήση των σημάτων από τον αντίδικο πληρούσε τις απαιτήσεις του άρθρου 25, παράγραφος 1, στοιχείο ε', του κανονισμού 6/2002 και του εθνικού γερμανικού δικαίου και (iii) εφάρμοσε εσφαλμένα κριτήρια προκειμένου να εξακριβώσει αν υπάρχει δικαίωμα απαγορεύσεως της χρήσεως. Παράβαση του άρθρου 25, παράγραφος 1, στοιχείο β', του κανονισμού 6/2002 του Συμβουλίου, καθόσον το τμήμα προσφυγών αποτίμησε κατά εσφαλμένο τρόπο τα χαρακτηριστικά του ενημερωμένου χρήστη όπως και τον προσήκοντα τρόπο και την προσήκουσα μέθοδο εκτιμήσεως της συνολικής εντυπώσεως.